Synopsis Hepaticarum. 7 



licis europaeis tantum agam, quae de exoticis speciebus ut 

 et de aliis plantis cryptogamis mihi observare contigit, alio 

 tempore forsan in medium prolaturus. Characteres et illa- 

 rum specierum addere , de quibus nihil novi habeo , quod di- 

 cam , ab instituto haud alienum putavi , cum , charactere uno 

 mutato , saepissime affines species intactae relinqui non possint- 

 Homallophyllarum ordinem, a beato Wildenowio sta- 

 bilitum , conservandum non esse, nemo est , qui re attentius 

 perpensa inficietur, cum generum, utrique familiae adscripto- 

 rum, organa, nec propagationi inservientia, nec nutritiva suffi- 

 ciens praebeant discrimen. Hepaticis summus ille vir capsu- 

 las seta suffultas , in valvulas divisas , Homallophyllis vero 

 frondem sporangiis obsitam tribuit. Marchantiae autem 

 capsulis evalvibus gaudent, saepe vix dentatis vel crenatis; 

 Fimbriariarum capsulae circumscinduntur quidem, sed mi- 

 nime in valvulas dividuntur. Anthoceroti capsula est bi- 

 valvis, non vero pedunculata et in Targionia vix seta apparet 

 dubiumque est, an dehiscat capsula. Nec sententiae accedere 

 possum cl. Martii, (in consp. gener. Florae Erlang. crypt. 

 praemisso, p. XLII.) elaterum praesentiam optimum hepatica- 

 rum familiae characterem pronunciantis ; Blandowia enim, 

 capsula bivalvi instructa, Anthoceroti proxima, nec nisi natu- 

 ra renuente in alium ordinem releganda, elateribus est desti- 

 tuta. 



Muscos hepaticos itaque definiendos censeo: 



Vegetabilia foliosa vel frondosa, cellulosa, capsulas oper- 

 culo non instructas proferentia, seminibus liberis et 

 gemmis varii generis praedita. 



CONSPECTUS GENERUM, 



1. Iungermannia L. Capsula quadrivalvis, seta suffalta. 



